05/06/2013 | Administración LocalMunicipal
Outes
Revisión de tarifas piscina 2013

A Xunta de Goberno Local do Concello de Outes, na sesión do 24 de maio do 2013, aprobou a modificación do prezo público pola prestación de servizos na piscina municipal climatizada. En cumprimento do disposto nos artigos 59.6 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común, e 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, publícase no BOP do texto íntegro de dito acordo: “Polo exposto, a Xunta de Goberno Local por delegación do Pleno da Corporación (acordo do 29 de novembro de 2007, publicado no BOP n.º 290, do 18.12.2007), RESOLVE Primeiro. –Modificar as tarifas do prezo público pola prestación de servizos na piscina municipal de Outes nos termos do artigo sétimo do prego de cláusulas administrativas que rexe o contrato de concesión e consonte coas normas que contén este acordo. Segundo. –As normas reguladoras da xestión do prezo público quedan como segue: “Artigo 1.–Fundamento e natureza. Consonte os artigos 127 e 41 a 47 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais, este Concello establece o prezo público pola prestación de servizos na piscina municipal e as súas instalacións complementarias ou anexas. Artigo 2.–Concepto. O prezo público regulado nesta ordenanza constitúe unha prestación patrimonial de carácter público que satisfarán os usuarios que voluntariamente soliciten os servizos ou a realización de actividades desenvolvidas na piscina municipal e as súas instalacións complementarias ou anexas. Artigo 3.–Obrigados ao pagamento. Están obrigados ao pagamento do prezo público as persoas físicas ou xurídicas que soliciten ou que se beneficien dos servizos prestados na piscina municipal. Artigo 4.–Cadro de tarifas.1. PISCINA A) Inscricións (matrícula) Familiar: 12,39 € Individual: 12,39 € B) Abonos (prezos mensuais) 1. Individual xeral: 26,02 € 2. Familiar – Titular: 30,99 € – Cónxuxe: 4,96 € – Fillo menor de 18 anos: 4,96 € 3. Terceira idade (titular de 65 anos ou máis): 18,59 € 4. Xoven (titular menor de 18 anos): 18,59 € C) Entradas De persoas non abonadas: 4,34 € 2. XIMNASIO Prezo mensual: 14,96 € 3. CURSOS (prezos mensuais) A) CURSOS DE SECO 1. Curso de 1 día/semana: 7, 44 € 2. Curso de 2 día/semana: 14,87 € 3. Curso de 3 día/semana: 22,31 € B) CURSOS DE AUGA 1. Curso de 1 día/semana: 12,39 € 2. Curso de 2 día/semana: 24,80 € 3. Curso de 3 día/semana: 37,19 € 4. OUTRAS ACTIVIDADES (prezos mensuais) 1. Ximnasia de mantemento: 7,44 € 2. Musculación: 14,87 € Os usuarios coa condición de inscritos da piscina por aboaren as tarifas 1. A e 1. B terán un desconto do 50% nos prezos dos cursos de seco e de auga (tarifas 3. A e 3. B) e no prezo mensual do ximnasio (tarifa 2). Artigo 5.–Obrigación e prazos de pagamento.1. A obrigación de pagamento xorde con carácter xeral cando se inicia a prestación dos servizos correspondentes, sen prexuízo do que ndispoñen os apartados seguintes. Cando por causas non imputables ao demandante do servizo, este non se prestase, devolveráselle o importe efectivamente aboado.2. Nas tarifas 1. B), 2, 3 e 4 a obrigación de pagamento nace o primeiro día de cada mes natural, agás cando se dea a alta, mes no que xurdirá na data en que aquela se solicite.3. Os prezos non se prorratean por períodos inferiores ao mes, agás nos casos en que o servizo se interrumpa por causas non imputables ao usuario, nos que se aboan en función dos días naturais en que aquel se prestou. As tarifas 1. A) e 1. C) esixiranse en réxime de depósito previo, que se deberá aboar cando se solicite a prestación do servizo e antes da súa iniciación.4. O prazo de pagamento das tarifas 1. B), 2, 3 e 4 será o mes natural en que xurda a obrigación. O das restantes tarifas réxese polo que dispoñen os apartados anteriores. Artigo 6.–Procedemento de constrinximento. As débedas por impago dos prezos do artigo 4 esixiranse polo procedemento de constrinximento consonte os artigos 10.1 e 46.3 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais. Artigo 7.–Delegación de competencia. Consonte o artigo 47 da Lei reguladora de facendas locais (texto refundido aprobado polo Rdlex.2/2004, do 5 de marzo, o establecemento de novos prezos ou tarifas e a modificación dos existentes delégase na Xunta de Goberno Local do Concello. Disposición derradeira. Este acordo entrará en vigor trala súa publicación na páxina dixital e no taboleiro de edictos da Corporación, e no Boletín Oficial da Provincia da Coruña. Outes, 28 de maio do 2013 O alcalde Asdo.: Carlos E. López Crespo